**ANEXĂ LA HOTĂRÂREA NR. \_\_\_/\_\_\_\_\_\_\_2018**

**Regulamentul de organizare şi funcţionare**

**al clubului sportiv de drept public**

 **„Șoimii Livada ”**

**CAPITOLUL I. Denumirea , sediului , caracterul juridic , durata**

**Art. 1. Denumirea**

Denumirea persoanei juridice de drept public este : „Clubul Sportiv Șoimii Livada”

Denumirea clubului va fi scrisă pe antetul fiecărui act , publicaţie,comunicări sau corespondenţă şi anunţuri , transmise către persoanele fizice sau juridice , instanţele judecătoreşti , organe administrative şi instituţii publice.

**Art. 2. Sediul**

Sediul clubului este în România , judeţul Arad , localitatea Livada nr. 245A

 Clubul poate să înfiinţeze filiale , birouri , sucursale , agenţii şi în alte localităţi din România , cu aprobarea Consiliului Local Livada.

**Art. 3. Caracterul juridic**

Clubul Sportiv „Șoimii Livada” , este persoană juridică de drept public , apolitică , fără scop patrimonial , care îşi desfăşoară activitatea în conformitate cu prevederile Legii 69/2000 şi al prezentului Regulament de organizare şi funcţionare.

**Art. 4. Durata**

Clubul Sportiv este înfiinţat pe o perioadă de timp nelimitată , începând cu data înscrierii la Ministerul Tineretului și Sportului .

**CAPITOLUL II. Scopul şi obiectivul de activitate**

**Art. 5. Scopul**

Clubul are ca scop promovarea şi organizarera sportului pentru toţi , a sportului de performanţă la diferite discipline sportive aprobate de Consiliul Local Livada.

**Art. 6. Obiectul de activitate**

Principalele activităţi pe care clubul le desfăşoară în conformitate cu scopul înfiinţării sale :

* sprijinirea activităţii echipei de fotbal „ Șoimii Livada”, precum şi a altor sporturi conform aprobării prin Hotărâri a Consiliului Local Livada ( fotbal , volei , tenis , şah , handbal , baschet,judo,popice etc).
* organizarea de competiţii sportive în baza regulamentelor și statutelor federațiilor de sportive naționale
* iniţierea şi pregătirea copiilor si a tineretului în vederea practicării sportului de performanţă
* popularizarea sportului la nivelul locuitorilor comunei Livada
* stabilirea legăturilor cu alte cluburi similare din ţară şi din străinătate
* desfăşurarea unor activităţi propagandistice în vederea atragerii de sponsori pentru activitatea sportivă desfăşurată în cadrul clubului

 **CAPITOLUL III. Patrimoniul clubului**

 **Art. 7 . Patrimoniul**

Sumele de bani prevăzute clubului pentru activitatea sportivă vor fi disponibilizate prin Trezorerie conform bugetului aprobat de Consiliul local Livada prin cei în drept potrivit prevederilor legislaţiei legale. Sumele de bani vor fi utilizate pentru achiziționarea echipamentelor sportive , transportul în cazul deplasărilor , taxe AJF, avizele medicale , medic arbitrii , asigurarea apei de băut .

**Art. 8. Surse de finanţare**

Clubul poate primi donaţii sub formă de bunuri sau bani de la orice persoane , de la sponsori , încasări din manifestările şi competiţiile sportive şi din valorificarea diferitelor exponate cu sigla şi culorile clubului.

Toate activităţile clubului sunt non-profit .

Folosirea mijloacelor băneşti , a bazei materiale şi sportive se face în conformitate cu normele legale şi hotărârile Consiliului Local Livada .

Clubul poate angaja personal necesar realizării obiectului de activitate , respectiv administrator bază sportivă

**CAPITOLUL IV. Organele de conducere , administrare şi control ale clubului**

**Art. 9. Organele de conducere, administrare şi control ale clubului sînt :**

* Consiliul Local Livada
* Consiliul de administraţie

 **Art. 10. Consiliul Local Livada**

Consiliul Local Livada este organul suprem de conducere al clubului , fiind format din totalitatea consilierilor şi a organelor executive –respectiv primar , viceprimar , contabil . Adoptarea hotărârile Consiliului local Livada privind activitatea și buna desfășurarea a Clubului sportiv din subordinea lui se aprobă cu votul majorității consilierilor în funcție.

Consiliul Local Livada va analiza trimestrial activitatea sportivă şi ori de cîte ori este necesar.

Convocarea Consiliului Local Livada se face de către primar sau 1/3 din numărul total de consilieri cu cel puţin 5 zile înainte , specificând locul , data , ora şi ordinea de zi.

Competenţa Consiliului local Livada cuprinde :

* stabileşte şi aprobă organigrama clubului sportiv pe ramuri sportive
* stabilirea strategiei şi a obiectivelor generale ale clubului.
* aprobarea bugetului de venituri şi cheltuieli prevăzute în bugetul local al comunei
* alegerea şi revocarea conducerii şi membrilor consiliului de administraţie
* aprobarea schimbării sediului clubului.
* înfiinţarea de filiale
* înfiinţarea secţiilor sportive în cadrul clubului
* persoanele renumerate pentru activitatea depusă în cadrul clubului precum şi cuantumul acestei renumeraţii
* fuziunea sau afilierea la organizaţii naţionale sau internaţionale
* sprijinirea deplasărilor echipelor aprobate de Consiliul local Livada şi a celorlalte echipe prin mijloace auto proprii sau închiriate.

 Hotărârea Consiliului Local Livada este valabilă când exprimă votul a cel puţin jumătate plus unu din totalul membrilor Consiliului.

 Şedinţele Consiliului Local Livada sunt legal constituite cu prezenţa a ½ plus unu din numărul total al membrilor Consiliului.

 **Art. 11. Consiliul de administraţie**

Consiliul de administraţie reprezintă clubul în toate actele vieţii sau juridice , conformându-se regulamentului de organizare şi funcţionare şi hotărârior Consiliului Local Livada . De asemenea consiliul de administraţie asigură punerea în executare a hotărârilor Consiliului Local Livada.

 Consiliul de administraţie este format din 3-7 membrii aleşi şi se întruneşte în fiecare lună .

 Nici unul din membrii aleşi nu sunt retribuiţi din fondurile clubului .

 La fiecare şedinţă se va întocmi un proces verbal ce va reflecta probleme puse în discuţie , propunerile făcute şi modul de rezolvare. O copie a acestuia se prezintă a doua zi organului executiv a Consiliului Local Livada respectiv , primar.

 Pentru valabilitatea deciziilor este necesar votul a jumătete plus unu din numărul membrilor consiliului de administraţie.

 În executarea competenţei sale , consiliul de administraţie conduce întreaga activitate a clubului :

* prezintă Consiliului Local Livada rapotul de activitate periodic şi de câte ori este necesar la cererea acestuia.
* prezintă Consiliului Local Livada un raport asupra bilanţului anual şi rapoarte periodice privind respectarea bugetului de venituri şi cheltuieli ale clubului.
* prezintă în Consiliul Local un bilant asupra controlului efectuat la nivelul clubului şi secţiilor sportive constituite.
* conduce şi analizează activitatea birourilor de conducere ale secţiilor sportive organizate în cadrul clubului.
* propune Consiliului Local schimbarea birourilor de conduducere a secţiilor sportive
* întocmeşte inventarul şi ţine registrul jurnal al clubului.
* întocmeşte şi prezintă spre aprobare consiliului local regulamentul de ordine interioară a clubului.
* Achiziţionarea de matereiale necesare clubului.

La şedinţele consiliului de administraţie participă contabilul primăriei , sportivi ai clubului , sponsori şi persoane interesate de activitatea sportivă a clubului.

Consiliul de administraţie va avea următoarea componenţă :

* Bolcaș Daniel Florin - Presedinte;
* Pavel Alin Cosmin - Vicepresedinte ;
* Ștef Dorin Marius - Secretar ;

Secţiile sportive organizate cu aprobarea Consiliului Local Livada vor fi conduse de birouri ale secţiilor sportive formate din 3-5 membrii care vor conduce întreaga activitate curentă şi se subordonează direct consiliului de administraţie al clubului.

**Art. 12. Controlul activităţii financiare**

Organul de control al activităţii economico-financiare al clubului este, primarul comunei în calitate de ordonator de credite , contabilul primăriei și controlul financiar preventiv al instituției .

**Art. 13. Clubul va avea culorile rosu si albastru şi siglă proprie.**

Sigla proprie reprezintă :

**V –REGIMUL DE DISCIPLINĂ, RECOMPENSE ȘI SANCȚIUNI**

 **Art. 14.** **(1)** Pentru rezultate deosebite sau pentru recunoaşterea contribuţiei la dezvoltarea sportului, clubul poate recompensa sportivii, tehnicienii, antrenorii, instructorii, acordând distincţii, trofee, diplome, cupe sau plachete.

 **(2)** Organele de conducere hotărăsc, în funcţie de rezultate şi de aportul personal, în limita bugetului clubului, acordarea de premii conform prevederilor legale in vigoare.

 **(3)** Organele de conducere hotărăsc radierea unei sancţiuni date anterior.

 **Art. 15.** Abaterile de la Regulamentul de Organizare şi Funcţionare sau de la alte reglementări stabilite prin decizii de către conducerea clubului, vor fi analizate de către consiliul de administrație care, în funcţie de gravitatea faptelor, poate aplica următoarele sancţiuni:

 avertisment,

 amendă de la 50 la 500 lei

suspendarea temporară din activitatea clubului ori excluderea din activitatea clubului.

 **Art. 16.** La pronunţarea hotărârii de sancționare se va ţine seama de circumstanţele atenuante sau agravante. Circumstanţele atenuante sunt antecedentele merituoase şi mărturisirea faptei. Acestea pot duce la diminuarea sancţiunii până la jumătate. Circumstanţele agravante sunt: calitatea oficială a persoanei în cauză, premeditarea, cumulul de abateri, recidiva. Ele pot duce la majorarea cu maximum jumătate a sancţiunii. Se consideră recidivist cel/cea care a mai fost sancţionat în ultimii doi ani pentru abateri de acelaşi fel.

 **Art. 17.** **Avertismentul** se aplică numai în cazul primei abateri şi este atenţionarea în scris asupra sancţiunilor ce vor urma în cazul săvârşirii de noi abateri.

 **Art. 18.** **Suspendarea temporară** poate fi:

1. pe o perioadă de 3 – 6 luni şi amendă pentru gesturi şi expresii insultătoare

la adresa adversarilor, arbitrilor, partenerilor de concurs, reprezentanţilor organizaţiilor sportive, precum şi pentru nerespectarea deciziilor arbitrilor, neprezentarea la cantonamente şi competiţii fără a-şi anunţa şi justifica absenţa, purtare scandaloasă, atitudine necuviincioasă faţă de reprezentanţii clubului, a federaţiilor sportive naţionale de specialitate sau organelor lor de conducere, prejudicierea imaginii clubului;

1. pe o perioadă de 6 luni – 1 an şi amendă pentru lovirea adversarului sau a

unui partener de competiţie, provocarea de scandaluri pe terenul de joc sau în afara lui, refuzul de a face parte din reprezentativa clubului fără a avea motive temeinice;

1. pe o perioadă de 2 ani pentru lovirea reprezentanţilor clubului, a

 reprezentanţilor federaţiilor sportive naţionale de specialitate sau a unui arbitru în funcţie.

 **Art. 19.** **Suspendarea definitivă (excluderea)** din activitatea sportivă din cadrul clubului se ia de către Consiliul de administrație cu avizul Consiliului local Livada și al Primarului comunei pentru abateri deosebit de grave – dopaj, vicierea rezultatelor, neapărarea corectă a şanselor etc.

**VI –DISPOZIȚII FINALE**

 **Art. 20.** Dreptul de supraveghere şi control asupra activităţii Clubului Sportiv Șoimii Livada se exercită de către Agenţia Naţională pentru Sport în colaborare cu Consiliul Local al comunei Livada şi Primarul comunei Livada, conform prevederilor legale în vigoare.

 **Art. 21.** **(1)** Clubul Sportiv Șoimii Livada este supus înregistrării în Registrul Sportiv.

 **(2)** Ca urmare a înregistrării în Registrul Sportiv, clubul primeşte număr de identificare şi Certificat de Identitate Sportivă.

 **Art. 22.** Litigiile de orice fel, în care este implicat Clubul Sportiv Șoimii Livada sunt de competenta instanţelor judecătoreşti, potrivit legii.

 **Art. 23.** Nerespectarea prevederilor prezentului regulament atrage răspunderi conform legii.

 **Art. 24** Prezentul regulament se completează, de drept, cu actele normative în vigoare.

 **Art. 25.** Completarea sau modificarea prezentului regulament de organizare şi funcţionare se face cu îndeplinirea formalităţilor prevăzute pentru adoptarea acestuia

Prezentul regulament de organizare şi funcţionare a fost aprobat prin Hotărârea Consiliului Local Livada nr. 43 din data de 30 martie 2017 și completat cu HCL Livada nr. \_\_\_\_\_\_/2018

**PREŞEDINTE DE ŞEDINŢĂ SECRETAR COMUNĂ**

 Răcănel Ionela Nadia

 CONSILIUL LOCAL AL COMUNEI LIVADA Avizat

JUDEŢUL ARAD comisia de specialitate

PROIECT

 HOTĂRÂREA NR.

Din data de \_\_\_\_\_\_\_\_\_\_\_\_\_\_\_\_\_\_

### cu privire la completarea Regulamenului de organizare și funcționare al Clubului Sportiv ”Șoimii Livada” aprobat prin HCL Livada nr. 43/2017

# Consiliul local al comunei Livada, judeţul Arad

Având în vedere:

- expunerea de motive

- prevederile art. HGR nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000

- prevederile art.26, alin.1 si ali.2, lit.(b), art.29,alin.1 si art.30 din Legea nr.69/2000 Legea educatiei si sportului, actualizată

 - prevederile art. 36 al. 6. Pct. 5, 6 din Legea 215/2001 a administraţiei publice locale, republicată, cu modificările şi completările ulterioare

 In temeiul art.45 alin.2 lit.a din Legea nr.215/2001 a administraţiei publice locale, republicată, cu modificările şi completările ulterioare

**H O T Ă R Ă Ş T E :**

### Art. 1. Se modifică conținutul Regulamentului de organizare și funcționare al Clubului Sportiv ”Șoimii Livada” aprobat prin HCL Livada nr. 43/2017 prin competarea acestuia cu capitolul V- Regimul de disciplină , recompense și sancțiuni și capitolul VI – Dispoziții finale

Art. 2 Se aprobă regulamentul de organizare și funcționare a clubului sportiv de drept public cu completările prevăzute la art. 1 a prezentei hotărâri conform anexei ce face parte integrantă .

Se comunică cu:

* Instituţia Prefectului Judeţului Arad
* Primarul comunei Livada , jud. Arad

Inițiator de proiect Contrasemnează

 Bimbo Iosif secretar Răcănel Ionela Nadia